title: 2011/603/EU: Az Európai Parlament határozata ( 2011. május 10. ) az Európai Unió Alapjogi Ügynöksége 2009-es pénzügyi évre vonatkozó elszámolásának lezárásáról

text:
               27.9.2011

               HU

               Az Európai Unió Hivatalos Lapja

               L 250/223

         AZ EURÓPAI PARLAMENT HATÁROZATA
   (2011. május 10.)
   az Európai Unió Alapjogi Ügynöksége 2009-es pénzügyi évre vonatkozó elszámolásának lezárásáról
   (2011/603/EU)
   AZ EURÓPAI PARLAMENT,

               —

               tekintettel az Európai Unió Alapjogi Ügynökségének a 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Alapjogi Ügynökségének 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Unió Alapjogi Ügynökségének létrehozásáról szóló, 2007. február 15-i 168/2007/EK tanácsi rendeletre (3) és különösen annak 21. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK (4), Euratom bizottsági rendeletre és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0130/2011),

               1.

               jóváhagyja az Európai Unió Alapjogi Ügynöksége 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Alapjogi Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 10. o.

      (2)  HL L 248., 2002.9.16., 1. o.

      (3)  HL L 53., 2007.2.22., 1. o.

      (4)  HL L 357., 2002.12.31., 72. o.


title: Függelék a Bulgáriának és Romániának az Európai Rendőrségi Hivatal létrehozásáról szóló egyezményhez (Europol-egyezmény) való csatlakozásáról szóló, 2007. július 23-i 2007/543/EK tanácsi határozathoz ( HL L 200., 2007.8.1. )

text:
               30.10.2007

               HU

               Az Európai Unió Hivatalos Lapja

               L 284/26

      FÜGGELÉK

   a Bulgáriának és Romániának az Európai Rendőrségi Hivatal létrehozásáról szóló egyezményhez (Europol-egyezmény) való csatlakozásáról szóló, 2007. július 23-i 2007/543/EK tanácsi határozathoz
   (Az Európai Unió Hivatalos Lapja L 200., 2007. augusztus 1.)
   A következő egyezmény és jegyzőkönyvek bolgár és román nyelvi változatát a Hivatalos Lap különkiadásában egy későbbi időpontban hirdetik ki.
   Europol-egyezmény és az alábbi időpontokban kelt jegyzőkönyvek:

               —

               1996. július 24.,

               —

               1997. június 19.,

               —

               2000. november 30.,

               —

               2002. november 28.,

               —

               2003. november 27.


title: Az európai parlamenti dohányzási tilalommal kapcsolatos szabályok – Az elnökség 2011. március 23-i határozata

text:
               2.4.2011

               HU

               Az Európai Unió Hivatalos Lapja

               C 102/8

         AZ EURÓPAI PARLAMENTI DOHÁNYZÁSI TILALOMMAL KAPCSOLATOS SZABÁLYOK
   Az elnökség 2011. március 23-i határozata
   2011/C 102/04
   AZ ELNÖKSÉG
   tekintettel a Parlament eljárási szabályzata 23. cikkének (2) bekezdésére,
   tekintettel a Kockázatmegelőzési és Munkavédelmi Tanácsadó Bizottság 2011. február 11-én előterjesztett véleményére;
   mivel:

               (1)

               „A dohányfüstmentes Európáért: Az Európai Unió politikai lehetőségei” című zöld könyvről szóló 2007. október 24-i (1) , valamint a dohányfüstmentes környezetről szóló 2009. november 26-i (2) állásfoglalásaiban az Európai Parlament felszólítja az elnökséget, hogy mivel annak jó példával kell elöl járnia, azonnali hatállyal vezessen be kivétel nélkül az Európai Parlament összes helyiségére érvényes, szigorúan betartatható dohányzási tilalmat,

               (2)

               a 2004/513/EK tanácsi irányelv alapján az Európai Unió ratifikálta az Egészségügyi Világszervezet (WHO) Dohányzás-ellenőrzési Keretegyezményét, amelynek 8. cikke (1) bekezdésében a részes felek elismerik, hogy tudományosan bizonyított, hogy a passzív dohányzás halált, betegséget vagy fogyatékosságot eredményezhet, továbbá 8. cikke (2) bekezdésében megállapítja a szerződő részes felek abbéli kötelezettségét, hogy hatékony jogalkotói, végrehajtói, igazgatási és/vagy egyéb intézkedéseket hozzanak a zárt munkahelyeken fellépő dohányfüstártalom elleni védelem érdekében,

               (3)

               a 89/391/EGK tanácsi rendelet 5. cikke előírja, hogy a munkáltatónak kötelezettsége a munkavállalók biztonságának és egészségvédelmének biztosítása a munkával kapcsolatos minden területen,

               (4)

               mivel tudományosan bizonyított tény, hogy a passzív dohányzás komoly veszélyt jelent az egészségre, az Európai Parlamentnek kötelessége óvni a képviselők, a személyzete, valamint a helyiségeiben tartózkodók egészségét a passzív dohányzás okozta megelőzhető egészségügyi kockázatoktól, valamint kellemetlen érzetektől,

               (5)

               munkáltatóként az Európai Parlamentnek jogi kötelezettsége óvni személyzetét a munkahelyen fellépő egészségi kockázatoktól,

               (6)

               az Európai Parlamentnek mint intézménynek meg kell hoznia az összes lehetséges intézkedést, hogy meg tudja védeni magát a potenciális kártérítési igényekkel szemben,

               (7)

               tekintettel a passzív, illetve aktív dohányzásból adódó egészségügyi ártalmakra, az Európai Parlamentnek tájékoztatnia kell képviselőit, asszisztenseit, valamint személyzetét a passzív és aktív dohányzás veszélyeinek hatékonyabb tudatosítása érdekében, továbbá a dohányzásról leszokni kívánók számára támogatási programokat kell nyújtania,

               (8)

               az Európai Parlament ezért támogatja ezt a célkitűzést, amely az épületeiben teljesen dohányfüstmentes környezet kialakítására törekszik, és amely alól csupán a dohányzásra kijelölt helyek tesznek kivételt,

               (9)

               fontos a dohányzási tilalom hatékony végrehajtásának megfelelő, e szabályok szerinti biztosítása; a tilalmat ezért olyan megfelelő eljárásokkal fogják kiegészíteni, amelyek lehetővé teszik, hogy szükség esetén hatékony, megfelelő és visszatartó erejű szankciókat rójanak ki,

         A KÖVETKEZŐKÉPPEN HATÁROZOTT
   1. cikk
   (1)   Tilos a dohányzás az Európai Parlament összes helyszínén, beleértve a tagállamokban működő információs irodákat, valamint a Parlament washingtoni összekötő irodáját; a tilalom alól csupán a mellékletben felsorolt külön kijelölt területek képeznek kivételt.
   A quaestorok dönthetnek a melléklet bármely későbbi módosításról.
   (2)   Tilos a dohányzás a hivatali autókban, illetve az összes egyéb, az intézmény által biztosított szállítóeszközben.
   2. cikk
   (1)   Ezekről a szabályokról a képviselőket, az asszisztenseiket, valamint a személyzetet egyaránt tájékoztatni kell.
   (2)   A mellékletben felsorolt külön kijelölt területeket kivéve a tilalommal kapcsolatos egyértelmű jelzéseket kell kifüggeszteni az Európai Parlament épületeinek bejáratainál, valamint a nyilvános területeken. A dohányzásra kijelölt területek pontos helyét egyértelműen jelezni kell, hogy a képviselők, az asszisztensek és a személyzet többi tagja tisztában legyenek azzal, mely területeken engedélyezett a dohányzás. Tilos a nyilvános helyeken hamutartót elhelyezni a Parlament területein belül, kivéve a mellékletben felsorolt külön kijelölt területeken, illetve a Parlament bejáratához közeli zónákban.
   (3)   A képviselőcsoportok vezetői emlékeztetik a képviselőket, illetve a hozzájuk tartozó személyzetet e szabály betartásának szükségességére.
   3. cikk
   A Személyzeti Főigazgatóság a Kockázatmegelőzési és Munkavédelmi Tanácsadó Bizottsággal együttműködésben politikát dolgoz ki az aktív és passzív dohányzás kockázatainak megelőzésére, melynek során integrált intézkedéscsomagot hajt végre, mellyel tájékoztatást nyújt a parlamenti képviselők, asszisztenseik, valamint személyzet számára a passzív és aktív dohányzás veszélyeinek hatékonyabb tudatosítása céljából, továbbá olyan programokat indít, amelyek támogatást nyújtanak dohányzásról leszokni kívánók számára.
   4. cikk
   Szabályszegés esetén az illető személyt a helyszínen felszólítják a dohányzás abbahagyására (szóbeli figyelmeztetés). E szabálynak való megfelelés biztosítása a főtitkár felelőssége.
   5. cikk
   (1)   Bármely képviselőre, aki még a 4. cikk alapján alkalmazott szóbeli figyelmeztetés ellenére is folyamatosan megszegi ezeket a szabályokat – a quaestorok és az elnök felügyelete alatt –, a 6. cikkben foglalt szankciók rendszere vonatkozik.
   (2)   Bármely tisztviselőre, egyéb személyzeti tagra vagy megbízott asszisztensre, aki még a 4. cikk alapján alkalmazott szóbeli figyelmeztetés ellenére is megszegi ezeket a szabályokat – a főtitkár felügyelete alatt –, a 7. cikkben foglalt szankciók rendszere vonatkozik.
   (3)   Bármely helyi asszisztensre, látogatóra vagy személyre, aki a Parlament valamelyik helyszínén tartózkodik (például a szolgáltatók vagy külső cégek személyzete), és még a 4. cikk alapján alkalmazott szóbeli figyelmeztetés ellenére továbbra is megszegi ezeket a szabályokat – a főtitkár felügyelete alatt –, a 8. cikkben foglalt szankciók rendszere vonatkozik.
   6. cikk
   (1)   A főtitkár jelenti a quaestoroknak valamennyi képviselő nevét, aki nem hajlandó ezeknek a szabályoknak a betartására. Ezt követően a quaestorok hivatalos közleményt (írásos figyelmeztetést – „sárga lapot”) intéznek az illető képviselőhöz, amelyben tájékoztatják arról, hogy a szabály ismételt megszegése esetén pénzbírságot rónak ki rá.
   (2)   A szabályok egy bizonyos képviselő általi további megszegése esetén, a quaestorok javaslatát követően a Parlament elnöke pénzbírság kivetéséről szóló határozatot fogad el („piros lap”) az illető képviselő ellen. A pénzbírság a napidíj összegének felel meg. Ezt az összeget közvetlenül a képviselő általános költségtérítéséből vonják le.
   (3)   A pénzbírságra ítélt képviselő az elnök közleményétől számított 15 munkanapon belül írásos panaszt tehet. A fellebbezés ilyen esetben felfüggesztő hatályú. A panasztevőt az elnökség indokolt döntéséről a panasz benyújtásának napjától számított két hónapon belül értesíti.
   7. cikk
   (1)   A szabályok egy bizonyos tisztviselő, egyéb személyzeti tag vagy megbízott asszisztens általi folytonos megszegése esetén a főtitkár hivatalos közleményt (írásos figyelmeztetést – „sárga lapot”) intéz az illető személyhez, amelyben tájékoztatja arról, hogy fegyelmi szankciókat rónak ki rá.
   (2)   Ezeknek a szabályoknak tisztviselők, egyéb személyzeti tagok vagy megbízott asszisztensek általi további megszegése esetén a személyzeti szabályzat alapján az illető személy(ek)re fegyelmi szankciókat rónak ki.
   (3)   Bárki, akire a jelen cikk értelmében szankciót rónak ki, fellebbezést nyújthat be a kinevező hatósághoz, az Európai Közösségek tisztviselőinek személyzeti szabályzata, valamint az Európai Közösségek egyéb alkalmazottainak alkalmazási feltételei 90. cikke értelmében, amely teljes körűen alkalmazandó.
   8. cikk
   A szabályoknak helyi asszisztens, látogató vagy a Parlament valamelyik helyszínén tartózkodó személy általi további megszegése esetén az illető személyt azon nyomban kivezetik a Parlament területéről.
   9. cikk
   Ezek a szabályok felváltják az Európai Parlament helyszíneire vonatkozó szabályokat megállapító 2004. július 13-i elnökségi határozatot. E szabályok a Hivatalos Lapban való kihirdetésük napját követő napon lépnek hatályba.
   10. cikk
   Ezeket a szabályokat hatálybalépésük után két évvel értékelni kell.

      (1)  P6_TA(2007) 0471.

      (2)  P7_TA(2009) 0100.

      MELLÉKLET
      A dohányzásra külön kijelölt területek listája:

                     Brüsszel

                                          1.

                                          ASP 00G110 ES

                              képviselői büfé – 2 dohányzófülke

                                          2.

                                          PHS 03C011 ES

                              az ülésterem büféje (Chamber bar) melletti helyiség

                     Luxemburg

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              pihenőtér – 1 dohányzófülke

                                          5.

                                          TOB 00B834 ES

                                          6.

                                          PRE 00A720 ES

                              1 dohányzófülke

                     Strasbourg

                                          1.

                                          WIC M-1721 RE

                              Hattyú Bár (Swan Bar)

                                          2.

                                          LOW C01101

                              képviselői büfé – 1 dohányzófülke


title: 2010/778/EU: A Bizottság határozata ( 2010. december 15. ) a 2002/358/EK tanácsi határozat értelmében a Közösség és egyes tagállamai számára a Kiotói Jegyzőkönyv alapján előírt kibocsátási szintek meghatározásáról szóló 2006/944/EK határozat módosításáról (az értesítés a C(2010) 9009. számú dokumentummal történt)

text:
               16.12.2010

               HU

               Az Európai Unió Hivatalos Lapja

               L 332/41

         A BIZOTTSÁG HATÁROZATA
   (2010. december 15.)
   a 2002/358/EK tanácsi határozat értelmében a Közösség és egyes tagállamai számára a Kiotói Jegyzőkönyv alapján előírt kibocsátási szintek meghatározásáról szóló 2006/944/EK határozat módosításáról
   (az értesítés a C(2010) 9009. számú dokumentummal történt)
   (2010/778/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Egyesült Nemzetek Éghajlat-változási Keretegyezménye Kiotói Jegyzőkönyvének az Európai Közösség nevében történő jóváhagyásáról, valamint az abból származó kötelezettségek közös teljesítéséről szóló, 2002. április 25-i 2002/358/EK tanácsi határozatra (1) és különösen annak 3. cikkére,
   mivel:

               (1)

               A 2006/944/EK bizottsági határozat (2) a Kiotói Jegyzőkönyv első kötelezettségvállalási időszakának ötéves időtartamára vonatkozóan megállapítja az Európai Unió és tagállamai számára előírt kibocsátási szinteket.

               (2)

               A kibocsátásnak a 2006/944/EK bizottsági határozatban rögzített szintjei provizórikus adatokon alapulnak, mert 2006. december 31-én még nem álltak rendelkezésre a bázisév végleges kibocsátási értékei.

               (3)

               Az Egyesült Nemzetek Éghajlat-változási Keretegyezményéhez csatolt Kiotói Jegyzőkönyv 8. cikke szerinti felülvizsgálati eljárás lezárultával az Európai Unió és az egyes tagállamok számára indokolt megállapítani a kibocsátás végleges szintjeit a 2006/944/EK határozatban foglalt módszertannak megfelelően.

               (4)

               Dánia továbbra is fenntartásokkal kívánja kezelni bázisévi kibocsátási adatait, mivel a 2005/166/EK bizottsági határozat (3) 23. cikke értelmében benyújtott jelentésében rendkívül alacsony kibocsátási értékeket közölt a bázisév vonatkozásában. Tekintettel Dánia különleges és egyedi helyzetére, amelyet a 2002/358/EK határozat elfogadásához vezető folyamat során 2002-ben a Tanács is elismert, és amely egyrészt abból fakad, hogy bázisévi kibocsátási adatai szokatlanul alacsonyak, másrészt abból, hogy az említett határozat II. mellékletében előírt, számszerűsített kibocsátáscsökkentési kötelezettsége az egyik legnagyobb, indokolt, hogy az Unió 5 millió kibocsátható mennyiségi egységet adjon át Dániának kizárólag abból a célból, hogy Dánia teljesíteni tudja az Egyesült Nemzetek Éghajlat-változási Keretegyezményéhez csatolt Kiotói Jegyzőkönyvben az első kötelezettségvállalási időszakra előírt kötelezettségeit. A Bizottság kellőképpen figyelembe vette, hogy Dánia vállalta az első kötelezettségvállalási időszak végén esetlegesen fennmaradó kibocsátási egységeknek a számlájáról való törlését.

               (5)

               A 2006/944/EK határozatot ezért ennek megfelelően módosítani kell.

               (6)

               Az e határozatban előírt rendelkezések összhangban vannak az Éghajlat-változási Bizottság véleményével,

         ELFOGADTA EZT A HATÁROZATOT:
   1. cikk
   A 2006/944/EK határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               A 2002/358/EK határozat II. mellékletében az Unió kibocsátási szintje és a felsorolt tagállamok összesített kibocsátási szintje között különbségként jelentkező 19 357 532 tonna szén-dioxid-egyenértéket kibocsátható mennyiségi egységek formájában az Uniónak ki kell adnia.”

               2.

               A melléklet helyébe e határozat melléklete lép.

         2. cikk
   Az uniós kibocsátásiegység-forgalmi jegyzéket vezető központi tisztviselő a jegyzékben 5 000 000, azaz ötmillió kibocsátható mennyiségi egységet átvezet Dánia, mint a Kiotói Jegyzőkönyv részes fele, számlájára.
   3. cikk
   Ennek a határozatnak a tagállamok a címzettjei.

      Kelt Brüsszelben, 2010. december 15-én.

            a Bizottság részéről

         Connie HEDEGAARD

            a Bizottság tagja

      (1)  HL L 130., 2002.5.15., 1. o.

      (2)  HL L 358., 2006.12.16., 87. o.

      (3)  HL L 55., 2005.3.1., 57. o.

      MELLÉKLET

         Az Európai Unió és a tagállamok számára előírt, a Kiotói Jegyzőkönyv első mennyiségileg meghatározott kibocsátáskorlátozási és -csökkentési kötelezettségvállalási időszakára vonatkozó, tonna szén-dioxid-egyenértékben kifejezett kibocsátási szintek

                  Európai Unió (1)

                  19 621 381 509

                  Belgium

                  673 995 528

                  Dánia

                  273 827 177

                  Németország

                  4 868 096 694

                  Írország

                  314 184 272

                  Görögország

                  668 669 806

                  Spanyolország

                  1 666 195 929

                  Franciaország

                  2 819 626 640

                  Olaszország

                  2 416 277 898

                  Luxemburg

                  47 402 996

                  Hollandia

                  1 001 262 141

                  Ausztria

                  343 866 009

                  Portugália

                  381 937 527

                  Finnország

                  355 017 545

                  Svédország

                  375 188 561

                  Egyesült Királyság

                  3 396 475 254

                  Bulgária

                  610 045 827

                  Cseh Köztársaság

                  893 541 801

                  Észtország

                  196 062 637

                  Ciprus

                  Nem alkalmazandó.

                  Lettország

                  119 182 130

                  Litvánia

                  227 306 177

                  Magyarország

                  542 366 600

                  Málta

                  Nem alkalmazandó.

                  Lengyelország

                  2 648 181 038

                  Románia

                  1 279 835 099

                  Szlovénia

                  93 628 593

                  Szlovákia

                  331 433 516

         (1)  A 2002/358/EK határozat értelmében a Kiotói Jegyzőkönyv 3. cikkének (1) bekezdésében vállalt kötelezettségeknek a 4. cikk rendelkezéseivel összhangban történő közös teljesítése céljára, és az e határozat II. mellékletében említett tagállamokra alkalmazva.